钦定古今图书集成/历象汇编/乾象典/第015卷 > 《礼记》 > 《月令》
## 钦定古今图书集成/历象汇编/乾象典/第015卷 > 《礼记》 > 《月令》

仲夏之月日长至，阴阳争，死生分。

〈陈注〉夏至日长之极，阳尽午中，而微阴眇重渊矣，此阴阳争辨之际也。“物之感阳气而方长者生，感阴气而已成者死”，此死生分判之际也。〈大全〉方氏曰：“阴阳争者，以阴方来而阳始遇，遇故争也。仲冬亦言之者，以阳方来而与阴遇故也。阳主生，阴主死，微阴既生，则万物向乎死矣，故死生之理于是分也。”

又

仲冬之月，日短至，阴阳争，诸生荡。

〈注〉《争》者，阴方盛，阳欲起。